Luule Viilma

Luule Viilma (6. aprill 1950 Jõgeva – 20. jaanuar 2002) oli eesti arst ja parapsühholoog, mõtteraviteemalise raamatusarja "Ellujäämise õpetus" autor. 

Tegevus günekoloogina
Viilma lõpetas 1974. aastal Tartu Riikliku Ülikooli arstiteaduskonna ning praktiseeris günekoloogina algul Rapla haiglas, hiljem Haapsalus. Internatuuri akušöör-günekoloogina läbis ta aastatel 1974−1975 Tallinnas Pelgulinna sünnitusmajas. 

Aastatel 1975–1983 töötas ta Rapla rajooni keskhaiglas ja 1983–1991 Haapsalu rajooni keskhaiglas.

Tegevus erapraksises
1991. aastast pidas ta erapraksist naistearstina. Samal aastal puutus ta esimest korda kokku parapsühholoogiaga. Ametialaste rikkumiste tõttu tühistati 1990. aastate teisel poolel tema arstina töötamise luba.Anu Saagim. Kui imeravitsejalt Luule Viilmalt võeti litsents ära, tekkis paljudel arstidel hirmufoon, kõik pugesid peitu Õhtuleht.ee, 13.07.2024. 1999. aastal taotles ta uuesti arstilitsentsi, kuid ei saanud seda tagasi.Liis Arujärv. Ettevaatust, sensitiiv Õhtuleht.ee, 18.02.1999.

Aastate jooksul andis ta alternatiivset tervisenõu tuhandetele inimestele ja pidas sadu loenguid.

Raamatud
Ajapikku kujundas ta välja isikliku mõtteraviõpetuse, mida tutvustas raamatusarjas "Ellujäämise õpetus". Sarja osad ilmusid esmatrükis alates 1995. aastast ja neid on tõlgitud ka võõrkeeltesse. 

2011. aastal ilmus tema kokkuvõtlik teos "Tarkuseõpetus" (kirjastus Pegasus).

Isiklikku
Tema vanematel oli neli last, Luule oli neist noorim. 

1971. aastal abiellus ta Arvo Viilmaga, neil sündis kaks tütart.

Luule Viilma hukkus autoõnnetuses 2002. aastal.

Viited

 Välislingid 
 Luule Viilma koduleht
 Heli Raamets. Luule Viilma lesk: Sain tema pilgust elektrilöögi! Maaleht.ee, 26. veebruar 2015
 Ruth Mägi. Valik Luule Viilma mõtteid haigustest ja tervisest Tervis Pluss / Delfi, 30. mai 2019

Kategooria:Eesti naistearstid
Kategooria:Eesti sensitiivid
Kategooria:Tartu Ülikooli arstiteaduskonna vilistlased
Kategooria:Sündinud 1950
Kategooria:Surnud 2002
Kategooria:Haapsalu inimesed